AIŠKINAMASIS RAŠTAS

Dėl atlyginimo dydžio už teikiamą neformalųjį švietimą nustatymo

1. Parengto tarybos sprendimo projekto tikslai ir uždaviniai:

Parengto Molėtų rajono savivaldybės tarybos sprendimo projekto tikslas – patvirtinti atlyginimo dydį už teikiamą formalųjį švietimą papildantį ir neformalųjį vaikų bei suaugusiųjų švietimą (toliau – neformalus švietimas) Molėtų menų mokykloje ir Molėtų r. kūno kultūros ir sporto centre.

Už teikiamą neformalųjį švietimą Molėtų menų mokykloje ir Molėtų r. kūno kultūros ir sporto centre mokesčio dydis buvo nustatytas Molėtų rajono savivaldybės tarybos 2011 m. gruodžio 22 d. sprendimu Nr. B1-268 „Dėl atlyginimo dydžio už teikiamą neformalųjį švietimą nustatymo“. Pakeitimai daryti Molėtų rajono savivaldybės tarybos 2014 m. spalio 30 d. sprendimu Nr. B1-164 „Dėl Molėtų rajono savivaldybės tarybos 2011 m. gruodžio 22 d. sprendimo Nr. B1-268 „Dėl atlyginimo dydžio už teikiamą neformalųjį švietimą nustatymo“ pakeitimo“ ir 2019 m. rugsėjo 26 d. sprendimu Nr. B1-189 Dėl Molėtų rajono savivaldybės tarybos 2011 m. gruodžio 22 d. sprendimo Nr. B1-268 „Dėl atlyginimo dydžio už teikiamą neformalųjį švietimą nustatymo“ pakeitimo“.

Naujas atlyginimo dydis už Molėtų menų mokyklos teikiamą formalųjį švietimą papildantį ir neformalųjį vaikų bei suaugusiųjų švietimą bei muzikos instrumentų nuomą buvo apsvarstytas ir patvirtintas Molėtų menų mokyklos tarybos posėdyje 2023 m. rugpjūčio 31 d., protokolas Nr. V2-3.

Patvirtinti naujus įkainius reikia, nes patvirtintas mokesčio dydis neatitinka realios ekonominės situacijos ir rinkos įkainių, lyginant su aplinkinių regionų menų mokyklomis. Žemiau esančiose lentelėse pateiktas įkainių palyginimas su kaimyninių savivaldybių patvirtintais įkainiais:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil.Nr. | Molėtų menų mokyklos skyriaus pavadinimas | Programos pavadinimas | Buvo patvirtintas mokestis per mėnesį (Eur) | Siūlomas patvirtinti mokestis (Eur) | Mokestis už užsiėmimą (Eur) | Ukmergė | Utena | Anykščiai | Širvintos |
| 1 | 2 | 3 | 4 |  | 5 |  |  |  |  |
| 1. | Muzikos skyrius | Ankstyvojo ugdymo programaPradinio ir pagrindinio ugdymo programaIšplėstinio ugdymo programa | ~~12,00~~ ~~13,00~~ ~~12,00~~ | 13,0014,0013,00 | --- | 9,819,6; 22,0517,64 | 14,719,619,6 | 122015 | 17,1525,97; 28,4228,42 |
| 2. | Dailės skyrius | Ankstyvojo ugdymo programaPradinio ir pagrindinio ugdymo programaIšplėstinio ugdymo programa | ~~12,00~~ ~~13,00~~ ~~12,00~~  | 13,0014,0013,00 | --- | 9,812,25; 14,717,64 | 14,714,7 | 1215; 1815 | 17,1519,6; 22,05 |
| 3. | Suaugusiųjų skyrius | Sulaukusiems 18 metų ir nesimokantiems bendrojo ugdymo mokyklose | - |  | 10,00 | 16,17 |  | 30 | 61,25 muzika51,45 dailė |

|  |  |  |  |  |  |  |
| --- | --- | --- | --- | --- | --- | --- |
|  | Buvo patvirtintas (Eur) | Siūloma patvirtinti(Eur) | Ukmergė | Utena | Anykščiai | Širvintos |
| Mėnesinis atlyginimo dydis už teikiamą neformalųjį vaikų švietimą Molėtų r. kūno kultūros ir sporto centre  | ~~3,00~~ | 5,00 | 5-6 | 7,35 | 5-10 (pagal sporto šakas) | 7 |

2. Siūlomos teisinio reguliavimo nuostatos:

Sprendimu siūloma patvirtinti atlyginimo dydį už teikiamą neformalųjį švietimą Molėtų menų mokykloje ir Molėtų r. kūno kultūros ir sporto centre.

3. Laukiamas rezultatas:

Teigiamas: Molėtų menų mokykla ir Molėtų r. kūno kultūros ir sporto centras už teikiamas paslaugas surinks daugiau lėšų, kurias panaudos plėtojant ir gerinant paslaugų kokybę.

Neigiamas: tėvai už vaikų ugdymą Molėtų menų mokykloje, Molėtų r. kūno kultūros ir sporto centre mokės daugiau.

1. Lėšų poreikis ir jų šaltiniai:

Tėvų lėšos.

1. Kiti sprendimui priimti reikalingi pagrindimai, skaičiavimai ar paaiškinimai:

Nereikalingi.